Balatonvilágos Község Önkormányzata Képviselő-testületének
…./2025. (.) önkormányzati rendelete
az önkormányzat vagyonáról és a vagyongazdálkodás szabályairól szóló 6/2013.(IV.09.) önkormányzati rendelet módosításáról 

[1] A rendelet célja a vagyonrendelet felülvizsgálata egyes vagyonelemek besorolásának módosítása.

[2] Balatonvilágos Község Önkormányzata az Alaptörvény 32. cikk (2) bekezdésében meghatározott eredeti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. törvény 143. § (4) bekezdés i) és j) pontjában, a nemzeti vagyonról szóló 2011. évi CXCVI. törvény 18. § (1) bekezdésében, az államháztartásról szóló 2011. évi CXCV. törvény 97. § (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 106. § (2) bekezdésében meghatározott feladatkörében eljárva a következőket rendeli el:

1. §

(1) Az önkormányzat vagyonáról, és a vagyongazdálkodás szabályairól szóló 6/2013.(IV.09.) önkormányzati rendelet 1/b. melléklete helyébe a 2. melléklet lép.

(2) Az önkormányzat vagyonáról, és a vagyongazdálkodás szabályairól szóló 6/2013.(IV.09.) önkormányzati rendelet 1/a. melléklete helyébe az 1. melléklet lép.

(3) Az önkormányzat vagyonáról, és a vagyongazdálkodás szabályairól szóló 6/2013.(IV.09.) önkormányzati rendelet 1/c. melléklete helyébe a 3. melléklet lép.

(4) Az önkormányzat vagyonáról, és a vagyongazdálkodás szabályairól szóló 6/2013.(IV.09.) önkormányzati rendelet 2. melléklete helyébe a 4. melléklet lép.

(5) Az önkormányzat vagyonáról, és a vagyongazdálkodás szabályairól szóló 6/2013.(IV.09.) önkormányzati rendelet 3–4. melléklete helyébe az 5. melléklet lép.

2. §

Ez a rendelet a kihirdetését követő harmadik napon lép hatályba.


Takács Károly 
Dr. Boda Zsuzsanna

polgármester
jegyző
(A kihirdetés dátuma: 2025. május …)

az önkormányzat vagyonáról és a vagyongazdálkodás szabályairól szóló 6/2013.(IV.09.) önkormányzati rendet módosításáról
Á l t a l á n o s    i n d o k o l á s
Az önkormányzatok vagyongazdálkodásának alapvető szabályairól Magyarország Alaptörvényének 38. cikke, a Magyarország helyi önkormányzatairól szóló 2011. évi CLXXXIX. törvény VI. fejezete és a nemzeti vagyonról szóló 2011. évi CXCVI. törvény rendelkezik. E törvényekben kapott felhatalmazás alapján alkotta meg a képviselő-testület a 6/2013.(IV.09.) önkormányzati rendeletét az önkormányzat vagyonáról és a vagyongazdálkodás szabályairól (továbbiakban: Rendelet). A Rendelet 1. melléklete az önkormányzat ingatlanvagyonát, ezen belül az 1/a. melléklete a forgalomképtelen, 1/b. melléklete a korlátozottan forgalomképes, 1/c. melléklete a forgalomképes ingatlanvagyont tartalmazza.

Az egyes állami tulajdonban lévő vagyontárgyak önkormányzati tulajdonba adásáról szóló 1991. évi XXXIII. törvény 42. §-a értelmében az önkormányzatoknak a tulajdonukban lévő ingatlanvagyonnal kapcsolatosan nyilvántartási és adatszolgáltatási kötelezettsége van. Az adatszolgáltatást az önkormányzatok tulajdonában lévő ingatlanvagyon nyilvántartási és adatszolgáltatási rendjéről szóló 147/1992. (XI.6.) Korm. rendelet 5. §-a, valamint a KSH OSAP 1616 számú kitöltési utasítás és statisztikai táblák alapján kell elkészíteni minden év március 20. napjáig.

Az államháztartás számviteléről szóló 4/2013.(I.11.) Korm. rendelet 30. § (4) bekezdése alapján a vagyonkimutatásban szereplő ingatlanvagyon számviteli nyilvántartás szerinti bruttó értékének és az ingatlan vagyonkataszteri nyilvántartásban szereplő ingatlanvagyon bruttó értékének egyezőségét biztosítani kell.

Az ingatlanvagyonban történt változások miatt szükséges az önkormányzat vagyonáról, és a vagyongazdálkodás szabályairól szóló 6/2013. (IV.09.) önkormányzati rendelet Ingatlanvagyon vagyon felsorolását tartalmazó 1. mellékletének módosítása.

Részletes  indokolás

Az 1. §-hoz
Az önkormányzat vagyonáról és a vagyongazdálkodás szabályairól szóló 6/2013.(IV.09.) önkormányzati rendet (továbbiakban: Rendelet) módosítására vonatkozó önkormányzati rendelet (továbbiakban: Ör.) e szakaszban rendelkezik a Rendelet forgalomképtelen törzsvagyonának körét nevesítő 1/a. melléklet, a korlátozottan forgalomképes törzsvagyonának körét nevesítő 1/b. melléklet, a forgalomképes üzleti vagyonának körét nevesítő 1/c. melléklet, az Értékpapírok felsorolását tartalmazó 2. melléklete, a Nagy értékű ingóvagyon felsorolását tartalmazó 3. melléklete és az Egyéb vagyontárgyak, vagyoni értékű jogok felsorolását tartalmazó 4. melléklet helyébe lépő mellékletekről.
A 2. §-hoz

Az Ör. hatálybalépésére vonatkozó rendelkezést tartalmazza.

